hotchpotch/miracl-hf-unified huggingface dataset:
นกอินทรีปาปัว
นกอินทรีปาปัว (; ) หรือที่รู้จักในชื่ออินทรีฮาร์ปีปาปัว อินทรีนิวกินี และอินทรีกาปุล มีความยาว 75-90 เซนติเมตร ความยาวปีก 157 เมตร น้ำหนัก 1600-2400 กรัม เป็นนกล่าเหยื่อชนิดหนึ่ง มีขนสีน้ำตาลเทาและหงอนสั้น ปีกสามแถบ จะงอยปากที่ทรงพลัง ม่านตาใหญ่ หางกลมยาวและส่วนท้องสีขาว นกชนิดนี้มีขาไร้ขนที่ยาวและมีพลังด้วยกรงเล็บที่แหลมคม ลักษณะของเพศผู้และเมียใกล้เคียงกัน โดยตัวเมียใหญ่กว่าตัวผู้เล็กน้อย มันเป็นสมาชิกของสัตว์ที่มีวงศ์เดียวคือ "Harpyopsis"
นกอินทรีปาปัวเป็นสิ่งมีชีวิตเฉพาะถิ่นในป่าฝนเขตร้อนที่ไม่ถูกรบกวนของเกาะนิวกินี ซึ่งนกชนิดนี้กลายเป็นนักล่าหลักของเกาะ อาคารของมันประกอบด้วยสัตว์มีกระเป๋าหน้าท้อง เช่น คอมมอนบรัชเทลพอสซั่ม หรือคาพูลในภาษาท้องถิ่น ซึ่งกลายเป็นอีกชื่อหนึ่งของมัน อย่างไรก็ตามมันก็เป็นอาหารของสัตว์เลี้ยงลูกด้วยนมอื่น ๆ นก และงู
นกอินทรีปาปัวเป็นหนึ่งในสี่ของกลุ่มนกอินทรีขนาดใหญ่ที่สุด สายพันธุ์อื่น ๆ ได้แก่ นกอินทรีเครสทิดในทวีปอเมริกา นกอินทรีฮาร์ปีในทวีปอเมริกาใต้ นกอินทรีฟิลิปปินในประเทศฟิลิปปินส์ นกอินทรีปาปัวคือนกภูเขาโดยพื้นฐานซึ่งทำรังอยู่บนต้นไม้ป่าสูง แต่อาจจะถูกพบในระดับน้ำทะเลในบางพื้นที่ซึ่งป่ายังคงไม่ถูกรบกวน
เนื่องจากการสูญเสียพื้นที่ป่าอย่างต่อเนื่อง จำนวนประชากรที่เล็กน้อย และการล่าเพื่อเอาขนของมันซึ่งใช้ในโอกาสงานพิธี นกอินทรีปาปัวจึงถูกจัดให้เป็นสัตว์เกือบอยู่ในข่ายใกล้การสูญพันธุ์ในบัญชีแดงของสหภาพเพื่อการอนุรักษ์ธรรมชาติของสายพันธุ์ที่ถูกคุกคาม และถูกขึ้นบัญชีบนภาคผนวกที่ 2 ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES)
ชิม ซอ-ย็อน
ชิม ซอ-ย็อน (; ; 15 เมษายน ค.ศ. 1989 — ) เป็นนักกีฬาฟุตบอลหญิงชาวเกาหลีใต้ ซึ่งทำหน้าที่ทั้งในตำแหน่งกองกลางและกองหลัง ปัจจุบันเธออยู่สังกัดสโมสรฟุตบอลหญิงโกยังแดคโยในการแข่งขันดับเบิลยูเค-ลีก นอกจากนี้ เธอเป็นที่รู้จักในฐานะนักฟุตบอลหญิงที่ออลจัง (หน้าตาดี)
น้ำดอกไม้เทศ
น้ำดอกไม้เทศ () เป็นน้ำที่มีน้ำมันดอกยี่สุ่นหรือกุหลาบมอญละลายอยู่แบบอิ่มตัว น้ำมันดอกยี่สุ่นจะได้จากการนำกลีบดอกยี่สุ่นมาโรยบนไข ให้ไขดูดกลิ่นจนอิ่มตัว แล้วจึงสกัดน้ำมันออกจากไข ในสมัยก่อนจะนำเข้ามาจากอิหร่านหรือซีเรีย ใช้เป็นยาแก้อ่อนเพลีย แก้พิษไข้ ใช้เป็นน้ำกระสายยา ใช้แต่งรสอาหาร และใช้ตามความเชื่อทางศาสนาในยุโรปและเอเชีย น้ำเชื่อมกุหลาบ (rose syrup) จะทำจากน้ำดอกไม้เทศเติมน้ำตาลลงไป
ปรีดา กรรณสูต
ปรีดา กรรณสูต (1 กันยายน พ.ศ. 2463 - 8 ธันวาคม พ.ศ. 2551) อดีตรัฐมนตรีว่าการกระทรวงเกษตรและสหกรณ์ อดีตรัฐมนตรีประจำสำนักนายกรัฐมนตรี และอดีตปลัดกระทรวงเกษตรและสหกรณ์ อดีตอธิบดีกรมประมง
ปรีดา กรรณสูต หรือที่รู้จักกันในนาม ดร.ปรีดา กรรณสูต เริ่มเข้ารับราชการครั้งแรกในกระทรวงเกษตรและสหกรณ์ จนได้รับตำแหน่งอธิบดีกรมประมงในปี พ.ศ. 2504 ถึง พ.ศ. 2514 และเข้ามารับตำแหน่งปลัดกระทรวงเกษตรและสหกรณ์ ก่อนจะได้รับตำแหน่งรัฐมนตรีว่าการกระทรวงเกษตรและสหกรณ์ เมื่อวันที่ 11 พฤศจิกายน พ.ศ. 2520 ต่อจากอินทรีย์ จันทรสถิตย์ และพ้นจากตำแหน่งเมื่อ 21 ธันวาคม พ.ศ. 2521 และได้ย้ายไปรับตำแหน่งรัฐมนตรีประจำสำนักนายกรัฐมนตรี เมื่อวันที่ 24 พฤษภาคม พ.ศ. 2522 ในสมัยรัฐบาลพลเอกเกรียงศักดิ์ ชมะนันทน์ และพ้นจากตำแหน่งเมื่อ 11 กุมภาพันธ์ พ.ศ. 2523 เพื่อไปดำรงตำแหน่งรัฐมนตรีช่วว่าการกระทรวงเกษตรและสหกรณ์
ปรีดา กรรณสูต เคยร่วมก่อตั้งพรรคการเมือง ร่วมกับพลเอกเกรียงศักดิ์ ชมะนันทน์ ในปี พ.ศ. 2525 และได้รับแต่งตั้งเป็นรองหัวหน้าพรรคชาติประชาธิปไตย
ปรีดา กรรณสูต สมรสกับหม่อมราชวงศ์เติมแสงไข รพีพัฒน์ ธิดาของหม่อมเจ้าไขแสงรพี รพีพัฒน์ (พระโอรสในพระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์กับหม่อมอ่อน รพีพัฒน์ ณ อยุธยา) กับหม่อมเจ้าเริงจิตร์แจรง อาภากร (พระธิดาในพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตรอุดมศักดิ์กับหม่อมกิม อาภากร ณ อยุธยา) มีบุตรสี่คน คือ รุจน์, จรัลธาดา, แสงสูรย์ และดาลัต กรรณสูต
ปรีดา กรรณสูต ถึงแก่กรรมเมื่อวันที่ 8 ธันวาคม พ.ศ. 2551 โดยได้รับพระราชทานโกศแปดเหลี่ยม และ ฉัตรเบญจาประกอบศพ (ลงโกศจริง) และได้มีพิธีพระราชทานเพลิงศพใน วันจันทร์ ที่ 17 กุมภาพันธ์ พ.ศ. 2557 โดยสมเด็จพระนางเจ้าสิริกิติ์ พระบรมราชินีนาถ ทรงพระกรุณาโปรดฯ ให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ในการพระราชทานเพลิงศพ
เกมล่าชีวิต (ชุดนวนิยาย)
เกมล่าชีวิต เป็นนวนิยายไซไฟ เสียดสีสังคม เขียนโดย ซูซาน คอลลินส์ มีทั้งหมด 3 ภาคได้แก่ เกมล่าชีวิต, ปีกแห่งไฟ และ ม็อกกิ้งเจย์ โดยเนื้อเรื่องจะเกี่ยวข้องกับประเทศพาเน็มที่ถูกปกครองโดยแคปปิตอล ซึ่งคอยกดขี่ 12 เขตปกครองด้วยการจัดเกมล่าชีวิตขึ้น เพื่อให้บรรณาการของแต่ละเขตฆ่ากันจนกว่าจะได้ผู้ชนะ โดยมีตัวละครนำคือ แคตนิส เอฟเวอร์ดีนและพีต้า เมลลาร์ค สองบรรณาการที่จะทำให้พาเน็มเปลี่ยนไปตลอดกาล นวนิยายชุดเกมล่าชีวิตได้รับความนิยมและขายไปได้มากกว่า 50 ล้านเล่ม และมีการนำไปดัดแปลงเป็นภาพยนตร์โดยค่ายไลออนส์เกท มีทั้งหมด 4 ภาค โดยภาคม็อกกิ้งเจย์จะถูกแบ่งออกเป็น 2 ตอน แคทนิส ตัวแทนสาวแห่งเขต 12 และพีต้า เมลลาร์ก เด็กหนุ่มอีกคนจากเขตเดียวกัน ได้เดินทางไปร่วมแข่งขัน เดอะ ฮังกรี้ เกม เกมล่าชีวิตที่ให้ผู้ร่วมแข่งขัน ต่อสู้กัน จนเหลือผู้รอดชีวิตเพียงหนึ่งเดียว ทั้งสองมีผู้ช่วยคือ เอฟฟี่, เฮย์มิตช์ และเซนน่า
ทรอปิโก 5
ทรอปิโก 5 () เป็นวิดีโอเกมพัฒนาโดยเฮมิมอนต์เกมส์ (Haemimont Games) และวางขายเมื่อวันที่ 23 พฤษภาคม 2557 เป็นวิดีโอเกมจำลองการก่อสร้างและจัดการ ซึ่งมุ่งสนใจการจำลองสร้างเมือง
ตัวเกมมีคุณสมบัติหลายผู้เล่นแบบร่วมมือหรือแข่งขันกันเป็นเกมแรกในซีรีส์ โดยเล่นได้มากสุดถึงสี่คนต่อหนึ่งเกาะ ผู้เล่นสามารถสร้างเมืองบนเกาะเดียวกัน โดยเลือกได้ว่าจะร่วมมือกันหรือแข่งขันกัน นอกจากนี้ คุณสมบัติการค้า วิจัย บูรณะและสำรวจยังได้รับปรับปรุงใหม่
"ทรอปิโก 5" ให้ผู้เล่นจัดการประเทศของตัวจากรากฐานทางประวัติศาสตร์ในยุคอาณานิคม ผ่านสงครามโลกครั้งที่สอง จนสงครามเย็นและปัจจุบัน สองอภิมหาอำนาจหลักเปลี่ยนไปตามสมัย จากฝ่ายอักษะและฝ่ายสัมพันธมิตรเป็นสหรัฐอเมริกาและสหภาพโซเวียตระหว่างสงครามเย็น การเปิดเส้นทางการค้ากับรัสเซีย ตะวันออกกลาง จีนและสหภาพยุโรปหลังสหภาพโซเวียตล่มสลาย ในฐานะผู้นำ คุณสามารถตัดสินเอกราชของประเทศคุณและเขียนรัฐธรรมนูญเต็ม โดยจะตั้งกฎอะไรก็ได้ที่คุณพอใจ
มีการเพิ่มเติม"ทรอปิโก 5" จากเกมภาคก่อนในซีรีส์เดียวกัน "ทรอปิโก 5" ยังจะมี "งานศิลป์ใหม่หมดที่ออกแบบตั้งแต่เริ่ม" สำหรับคุณสมับัติการเล่นเกม (gameplay) การเพิ่มเติมเหล่านี้รวมถึง
"ทรอปิโก 5" เปิดให้ซื้อล่วงหน้าทางสตีม (Steam) เมื่อวันที่ 17 เมษายน 2557 ดาวน์โหลดรวมระบบคล้ายรางวัลที่ประกอบด้วยสามขั้น (tier) และยิ่งมีผู้เล่นซื้อล่วงหน้ามาก แถบการก้าวหน้าก็ยิ่งเพิ่มขึ้น หากผู้เล่นซื้อเกมสำหรับขั้น 1 ผู้เล่นซื้อเกมมากพอสำหรับขั้น 1 ผู้เล่นทุกคนจะได้รับ "ทรอปิโก 5" พร้อมทั้ง "ทรอปิโก 4" แบบไม่เสียค่าใช้จ่าย ขั้น 2 รวมเนื้อหาดาวน์โหลดได้ (downloadable content, DLC) "ทรอปิโก 5" "เก็ตเดอะบิ๊กชีส" ("Tropico 5", "Get the Big Cheese") แบบไม่เสียค่าใช้จ่าย ซึ่งรวมอาคารใหม่ 1 แบบ ภารกิจเล่นคนเดียว แผนที่ ดนตรี เครื่องแต่งกายตัวละครและภารกิจในภาวะกระบะทราย (sandbox mode) สุดท้าย ขั้น 3 ผู้เล่นทุกคนจะได้ "โอเมอร์ตา – ซิตีออฟแกงสเตอส์" ("Omerta – City of Gangsters") ซึ่งเป็นอีกเกมที่พัฒนาโดยเฮมิมอนต์เกมส์ แบบไม่เสียค่าใช้จ่าย ปัจจุบัน บรรลุทุกขั้นแล้ว
วันที่ 4 สิงหาคม 2557 นงลักษณ์ สหวัฒนพงศ์ ผู้จัดการการตลาดนิว อีร่า ไทยแลนด์ กล่าวว่า กรมส่งเสริมวัฒนธรรม กระทรวงวัฒนธรรมห้ามการขายและการเข้าถึงเกม "ทรอปิโก 5" ออนไลน์เพราะเกรงว่า "เนื้อหาบางส่วนอาจกระทบต่อสันติและความสงบเรียบร้อยในประเทศ" เธอกล่าวว่า "บางส่วน [ของเนื้อหา] อาจไม่เหมาะกับสถานการณ์ปัจจุบัน" และว่าบริษัทฯ จะไม่อุทธรณ์คำวินิจฉัย
รัฐประหารในประเทศชิลี พ.ศ. 2516
รัฐประหารในประเทศชิลี พ.ศ. 2516 เป็นเหตุการณ์จุดเปลี่ยนในประวัติศาสตร์ชิลีและสงครามเย็น หลังจากช่วงความไม่สงบทางสังคมและการเมืองระหว่างรัฐสภาของชิลีฝ่ายขวากลางและประธานาธิบดีซัลวาดอร์ อาเญนเด แห่งพรรคสังคมนิยมชิลีที่เพิ่งได้รับการเลือกตั้ง และ สงครามเศรษฐกิจ นำโดยประธานาธิบดีสหรัฐอเมริกา ริชาร์ด นิกสัน อาเญนเดถูกโค่นอำนาจโดยกองกำลังทหารและตำรวจแห่งชาติ
กองทัพทหารโค่นอำนาจรัฐบาลเอกภาพนิยมของอาเญนเด และก่อตั้งคณะยึดอำนาจของชิลี หรือ"คุนตะ" ที่ระงับกิจกรรมทางการเมืองในประเทศและใช้อำนาจควบคุมการเคลื่อนไหวของฝ่ายซ้าย โดยเฉพาะพรรคคอมมิวนิสต์และพรรคสังคมนิยมต่าง ๆ และการเคลื่อนไหวเพื่อการปฏิวัติของฝ่ายซ้าย (MIR) ผู้บัญชาการทหารบกที่อาเญนเดมอบหมาย ออกุสโต ปิโนเชต์ ก่ออำนาจสูงสุดถายในระยะหนึ่งปีของการรัฐประหาร บังคับใช้อำนาจเป็นทางการใน พ.ศ. 2517 รัฐบาลสหรัฐอเมริกาที่เข้ามาแทรกแซงรัฐประหาร รับรู้เรื่องรัฐบาลคุนตะและสนับสนุนการรวมอำนาจ
ระหว่างการโจมตีทางอากาศและบนพื้นดินโดยคณะรัฐประหาร อาเญนเดกล่าวสุนทรพจน์ครั้งสุดท้าย ซึ่งเขาให้คำสาบานว่าจะอยู่ในทำเนียบลาโมเนดา (ทำเนียบประธานาธิบดี) ปฏิเสธข้อเสนอที่ให้เขาหนีออกนอกประเทศ พยานรู้เห็นการเสียชีวิตของอาเญนเดเห็นพ้องกันว่าเขาฆ่าตัวตายในทำเนียบ
ก่อนปิโนเชต์จะปกครอง ประเทศชิลีเป็นที่โห่ร้องว่าเป็นสัญญาณเตือนเรื่องเสถียรภาพของประชาธิปไตยและการเมือง ขณะที่อเมริกาใต้ที่เหลือถูกคณะคุนตะและลัทธิเกาดีโญ นักประวัติศาสตร์ปีเตอร์ วินน์ ระบุว่าการรัฐประหารในประเทศชิลีใน พ.ศ. 2516 เป็นเหตุการณ์ที่ร้ายแรงที่สุดในประวัติศาสตร์ชิลี การเคลื่อนไหวที่เป็นกบฏต่อต้านระบอบการปกครองปิโนเชต์ที่อ่อนแอยังคงมีอยู่ในประเทศชิลีโดยยังมีกลุ่มที่เข้าข้างรัฐบาลเก่าของอาเญนเด การลงประชามติแห่งชาติในชิลี พ.ศ. 2531 ที่ได้รับการสนับสนุนจากต่างประเทศสามารถลบล้างอำนาจของปิโนเชต์ได้ในที่สุด
ส้มม่วงคัน
ส้มม่วงคัน เป็นพืชในวงศ์ Anacardiaceae เป็นไม้ยืนต้น ใบเหนียวคล้ายหนัง ดอกช่อ สีขาวหรือขาวแกมเขียว ผลรูปกลมป้อม เปลือกสีม่วงเข้ม เนื้อผลสีเหลืองมีเส้นใยมาก เป็นไม้พื้นเมืองในเกาะบอร์เนียว สุมาตรา สิงคโปร์ และคาบสมุทรมลายู ผลมีรสหวานอมเปรี้ยว เนื้อผลหนาเพียง 1 เซนติเมตร เมล็ดมีเส้นใยมาก
เวียงเชียงใหม่
เวียงเชียงใหม่ หรือชื่อในรัชสมัยพระเจ้ากาวิละคือ เมืองรัตนตึงษาอภิณบุรี หมายถึงเขตเมืองนครหลวงของเชียงใหม่ (เขตเมืองเก่าในปัจจุบัน) แบ่งออกเป็นสองชั้น คือ เวียงชั้นนอก เป็นเขตเมืองโบราณรูปวงกลม ไม่เป็นที่แน่ชัดถึงปีสร้างและผู้สร้าง แต่จากตำนานคาดว่าสร้างโดยพญาลั๊วะ ซึ่งต่อมาถูกทิ้งร้าง และเวียงชั้นใน เป็นเขตเมืองรูปสี่เหลี่ยมจัตุรัส สถาปนาเมื่อ 12 เมษายน พ.ศ. 1839 โดยพญามังรายเพื่อเป็นเมืองหลวงของอาณาจักรล้านนา โดยพญามังรายทรงสร้างเวียงชั้นใน ทับเวียงชั้นนอก
เวียงชั้นใน เป็นที่อยู่ของเจ้าผู้ครองนคร, เชื้อพระวงศ์, ขุนนาง และชาวไทยวนซึ่งเป็นชาวเมืองพื้นถิ่น มีกำแพงอิฐหนาล้อมรอบทั้งสี่ด้าน มีประตูอยู่ 5 ประตู มุมกำแพงทั้ง 4 มุม ทำเป็นป้อมปราการแบบไม่มีหลังคา รอบกำแพงด้านนอก ขุดเป็นคูน้ำ กว้างประมาณ 16 เมตร (ในอดีต) โดยชักน้ำมาจากดอยสุเทพเข้าทางคูเมืองตรงป้อมทิศตะวันตกเฉียงเหนือ โดยน้ำที่ชักมามีการเก็บเป็นช่วงๆคูน้ำ แต่ละช่วงของคูน้ำก็จะมีความสูงพื้นที่ลดหลั่นกันไป เริ่มจากจุดที่ชักน้ำเข้ามา เป็นจุดที่มีความสูงมากที่สุด และตรงป้อมด้านทิศตะวันออกเฉียงใต้ เป็นจุดที่มีความสูงพื้นที่ต่ำที่สุด
ในเขตเวียงชั้นในนี้ ยังเป็นที่ตั้งของเวียงแก้ว หรือเขตพระราชฐานของกษัตริย์และเจ้าผู้ครองนคร
เวียงชั้นนอก ซึ่งตั้งอยู่ไม่เกินไปกว่าแนวกำแพงดิน เป็นเขตที่อยู่อาศัยของกลุ่มชาติพันธุ์หลากหลายอย่าง ชาวเขิน, มอญ, พม่า ไทใหญ่ และไทยวน มีกำแพงคอยโอบล้อมเวียงชั้นในไว้เฉพาะด้านทิศใต้ และทิศตะวันออกเท่านั้น ส่วนทิศเหนือและทิศตะวันตกของเมือง มีกำแพงอยู่ชั้นเดียวคือกำแพงของเวียงชั้นใน เวียงชั้นนอกมีประตูอยู่ 5 ประตู ตัวกำแพงมีทั้งช่วงที่ก่ออิฐ และเป็นกำแพงดินที่ด้านบนปูด้วยอิฐใช้เป็นทางเดิน ติดกับกำแพงด้านนอก มีคลองแม่ข่า เป็นปราการชั้นแรก ตัวกำแพงสูงราว 8 เมตร มีฐานกว้างราว 6 เมตร ทางเดินด้านบนกว้างราว 3 เมตร มีป้อมตรวจการณ์เป็นระยะ
ไอริกับเมริ
ไอริกับเมริ () เกิด 31 มีนาคม ค.ศ. 1985 เป็นคู่ฝาแฝดนางแบบ และ นักแสดงหนังโป๊ญี่ปุ่น. ทั้งคู่มีพื้นฐานการร้องเพลงในฐานะนักร้องดูโอ, ซึ่งมีความเหมือนกันในด้านบุคลิก และ หน้าที่ตาที่เป็นฝาแฝด.
ไอริเข้าสู่วงการภาพยนตร์ลามกอนาจาร โดยใช้ชื่อในวงการว่า"นากาฮาระ ริซาโกะ" () กรกฎาคม ค.ศ. 2004 เธอได้ออกผลงานเรื่องแรก ของค่าย "ONE" ทีมีชื่อว่า "Spoilt Younger Sister: Risako Nakahara & Rimi Tokino" (妹はあまえんぼう 中原りさこ 時野りみ) หลังจากนั้นเต่อมาได้เซ็นสัญญาถ่ายภาพยนตร์เอวีกับบริษัทเคเอ็ม โปรดิวซ์ ภายใต้แบรนด์ KMP Million. ไอริ และ เมริ เป็นนักแสดงภาพยนตร์เอวีในสังกัดเคเอ็ม โปรดิวซ์ และ เรียลเวิร์ก เมื่อ ค.ศ. 2005 และ 2006.
26 เมษายน ค.ศ. 2006 ทั้งคู่ได้ถ่ายทำภาพยนตร์ในรูปแบบ maxi-single "Double Fantasia" (ダブルファンタジア) เป็นการร่วมเพศโดยใช้การจูบตลอดทั้งเรื่อง โดยถ่ายทำภาพยนตร์เอวีในฐานะค่ายหนังอิสระ. โดยเป็นส่วนหนึ่งของการประชาสัมพันธ์งานบันทึกสถิติการร่วมเพศโดยใช้การจูบในวันที่ 30 ตุลาคม ค.ศ. 2005 ในชิบุยะ. ต่อมาทั้งคู่ได้ออกผลงานซีดีการแสดงหนังเรื่องแรก, ในเดือนสิงหาคม ค.ศ. 2006 ทั้งคู่ได้แสดงภาพยนตร์เรื่อง "AV SUPER STAR LIVE Beauty Bambie Night". Music for the evening, จัดแสดงขึ้นที่ ชิบูยะ โอ-ครีสต์ โดยครอส สตูดิโอ มูลนิธิมัทซึชิมะ ครอส และ วงดนตรี CAMPAKEX และ ผู้กำกับการแสดงโดย ดรากอน นิชิคาวา จากวง CUMSHOTS.
สึโบะมิ (นักแสดง)
สึโบะมิ (), หรือรู้จักในชื่อ "โลลิควีน", เป็นนางแบบ และ นักแสดงหนังโป๊ญี่ปุ่น พฤษภาคม ค.ศ. 2014 ผลงานภาพยนตร์ที่เธอแสดงมีมากถึง 1300 เรื่อง.
สึโบะมิ เกิดเมื่อ 25 ธันวาคม ค.ศ. 1987 ที่ จังหวัดยะมะงุชิ จากบทสัมภาษณ์ เธอเป็นพนักงานที่ร้านขายของเล่น ขณะเดียวกันเธอสนใจงานถ่ายแบบโฆษณาลงนิตยสารส่วนใหญ่ถ่ายทำบนถนนในย่านชิบูยะ ซึ่งมีรายได้ค่าที่สูงจากการถ่ายแบบในแต่ละครั้ง เป็นงานพาร์ทไทม์ที่เธอทำในช่วงนั้น. เธอได้ติดต่อสมัครนักแสดงหนังผ่านทางโทรศัพท์ โดยได้รับการคัดเลือกให้เข้าสอบสัมภาษณ์. ได้เข้าวงการเอวีครั้งแรกเมื่อเธอมีอายุ 18 ปี ในเดือน เมษายน ค.ศ. 2006 กับผลงานเรื่องแรก "Barely Pixelated Newcomer Tsubomi" (新人ギリギリモザイク つぼみ) ของค่ายS1 และ ได้เซ็นต์สัญญาเป็นนักแสดงในสังกัดดังกล่าวตั้งแต่ปี ค.ศ. 2006.
เธอได้ทุ่มเทการแสดงอย่างหนัก, สึโบะมิจึงสนใจการแสดงหนังแผ่นในแนวอีโรติกซอฟท์คอร์เรื่อง ครีมเลมอน () ปี ค.ศ. 2007. ในปี ค.ศ. 2009 ได้รับสองรางวัลจากงานประกาศรางวัลเอวีกรังด์ปรีซ์ จากเรื่อง "S-Cute Ex Special" ในฐานะนักแสดงสมัครเล่นดีเด่น และ "Tsubomi - Semen Club" ค่ายแวปป์เอนเตอร์เทรนเมนท์ รางวัลวีดีโอประเภทเฟติช (อาการที่มีอารมณ์ทางเพศกับสิ่งปลุกเร้า) ในฐานะรางวัลพิเศษ.
ค.ศ. 2010 สึโบะมิ ได้ผันเข้าวงการเพลงโดยออกเพลงซิงเกิลแรกชื่อว่า ดอกไม้ไฟแห่งความฝัน () ทางอินเทอร์เน็ต.
นิตยสารปลุกใจเสือป่าที่มีชื่อว่า วีคลี่เพลย์บอย (Weekly Playboy) ได้เสนอชื่อให้เป็นนักแสดงหนังเอวีแห่งปี ในปี ค.ศ. 2011. ในปีค.ศ. 2012 เธอได้รับการคัดเลือกจากการสำรวจโพลล์ของ DMM นักแสดงหนังเอวีที่ดีที่สุด 100 คน เพื่อเป็นการฉลองครบรอบการก่อตั้งบริษัทคัดเลือกนักแสดงเอวีในญี่ปุ่นครบ 30 ปี. สึโบะมิ ได้รับการโหวตสูงสุดเป็นอันดับหนึ่ง.
ในปี ค.ศ. 2012 สึโบะมิ ได้ร่วมแสดงหนังแผ่นแนวลึกลับชื่อว่า ประพันธ์บท และ กำกับการแสดงโดย เฮทาโร ฮัน. เธอมีรายการทีวีช่วงดึกทางสถานีโทรทัศน์ทีวีโตเกียว ชื่อว่า ในเดือนมีนาคม ค.ศ. 2014. เป็นรายการเกี่ยวกับแวดวงนางแบบ และ อุตสาหกรรมแฟชั่น. ได้ร่วมงานกับนางแบบ อาเบะ มิโฮะ และ นักแสดงเอวี โยชิคาวา มานามิ.
Rescue Wings(2013)
ออลจัง
ออลจัง (; ) เป็นคำศัพท์ที่ได้รับความนิยมในประเทศเกาหลีใต้ ซึ่งมีความหมายตามตัวอักษรคือ "หน้าตาดี" หรือ "ดูดี" ที่แต่เดิมใช้เป็นคำสแลง คำศัพท์นี้ในพจนานุกรมภาษาอังกฤษได้มีการอธิบายถึงคนที่เป็นไปตามรูปแบบเฉพาะของแฟชั่น บุคคลที่มีสถานะเป็น"ออลจัง" จะได้รับความนิยมทางอินเทอร์เน็ตผ่านการประกวดภาพถ่ายเหล่านั้น ที่ได้รับการตัดสินและได้รับเลือกโดยบรรดาผู้ออกเสียง อย่างไรก็ดี ออลจังหลายรายได้กลายเป็นที่รู้จักกันดีจากการมีแอคเคาท์ไซเวิลด์ที่ซึ่งได้รับความนิยม หรือได้รับความนิยมจากโรงเรียนโดยเป็นที่น่าสนใจ
มี"ออลจัง" เป็นจำนวนมากสำหรับเว็บไซต์แฟชั่นเกาหลี และมีบางรายได้เข้าสู่ธุรกิจบันเทิงของเกาหลี และได้แจ้งเกิดตั้งแต่การไปเป็นดารา นอกจากนี้ ยังมี"ออลจัง"ที่เป็นนักกีฬาที่มีชื่อเสียง อาทิ ชิม ซอ-ย็อน ซึ่งเป็นนักกีฬาฟุตบอลหญิงชาวเกาหลีใต้
แม้ว่าจะเป็นคำศัพท์ที่เกิดขึ้นในประเทศเกาหลีใต้ แต่ก็ยังมีบรรดาสาวกของเทรนด์ดังกล่าว ที่อาจเห็นได้ในประเทศญี่ปุ่น, จีน, ไต้หวัน, มาเลเซีย, เวียดนาม, ไทย และอินโดนีเซีย
คำว่า"ออลจัง" มีความหมายตามตัวอักษรคือ "หน้าตาดี" ซึ่งมีที่มาจากคำว่า "ออลกุล" () ที่หมายถึง "ใบหน้า" และคำว่า "จัง" () เป็นศัพท์สแลงที่หมายถึง "ยอดดี" คำศัพท์นี้มักใช้โดยชาวเน็ตสำหรับการแข่งขันในหัวเรื่อง"ออลจัง" แต่ก็มีการพัฒนามาเป็นวัฒนธรรมย่อยหรือรูปแบบ มากกว่าเหตุการณ์การแข่งขัน
ยูลล์เนฟเวอร์วอล์กอะโลน
ยูลล์เนฟเวอร์วอล์กอะโลน () เป็นเพลงจากองก์ที่สองของละครเพลงโดยร็อดเจอส์แอนด์แฮมเมอร์สไตน์ในปี ค.ศ. 1945 เรื่อง "แครุเซล" แต่งทำนองโดยริชาร์ด ร็อดเจอส์ คำร้องโดยออสการ์ แฮมเมอร์สไตน์ที่ 2 ในละครขับร้องโดยตัวละครชื่อเนตตี ฟาวเลอร์ เพื่อปลอบโยนตัวเอกคือ จูลี จอร์แดน ที่กำลังเศร้าโศกจากการที่สามี บิลลี บิเกโลว์ ฆ่าตัวตายเพื่อหนีความผิด เพลงนี้ถูกนำมาร้องซ้ำในองก์สุดท้าย ในฉากพิธีจบการศึกษาของหลุยส์ ลูกสาวของบิลลีและจูลี ซึ่งบิลลีได้รับอนุญาตจากสวรรค์ ให้กลับมาแสดงความยินดีกับลูกสาวได้เป็นเวลาหนึ่งวัน เพลงนี้มีการแสดงทั้งในละครบรูสเวยน์ฉบับปี 1945 และภาพยนตร์ฉบับปี 1956 และได้รับการบันทึกเสียงซ้ำโดยนักร้องหลายคน เช่น แฟรงก์ ซินาตรา, จูดี การ์แลนด์, เอลวิส เพรสลีย์, แอนดี วิลเลียมส์, ดอริส เดย์ รวมไปถึงพิงก์ พลอยด์
ในปี ค.ศ. 1963 เพลงนี้ได้รับการบันทึกเสียงโดยวงเจร์รีแอนด์เดอะพีซเมกเกอร์ วงดนตรีจากลิเวอร์พูลในการควบคุมของจอร์จ มาร์ติน ประสบความสำเร็จขึ้นถึงอันดับหนึ่งซิงเกิลของสหราชอาณาจักร และได้รับการยอมรับเป็นเพลงเชียร์ของสโมสรฟุตบอลลิเวอร์พูล กระทั่งตัวอักษรชื่อเพลง "You'll Never Walk Alone" ก็ยังถูกนำมาติดตั้งที่ประตูทางเข้าสนามกีฬาแอนฟีลด์ สนามเหย้าของสโมสร
เติ้ง เชา
เติ้ง เชา (, ) เป็นนักแสดงชาวจีน เกิดเมื่อวันที่ 8 กุมภาพันธ์ ค.ศ. 1979 ที่เจียงซี ประเทศจีน
เติ้งเชา ถือเป็นหนึ่งในนักแสดงที่กำลังมาแรงที่สุดในประเทศจีน หลังจากสำเร็จการศึกษาจากโรงเรียนสอนการแสดงจาก The Central Academy of Drama ในกรุงปักกิ่ง เขาก็ได้รับความสนใจของคนดูและนักวิจารณ์ จากการแสดงในซีรีส์สุดฮิตอย่าง Happiness as Flower และ Almost a Love Story โดยเขายังแสดงในหนังรางวัลอย่าง The Equation of Love and Death ร่วมกับ โจวซุน และ Assembly จากสุดยอดผู้กำกับ เฟิงเสี่ยวกัง โดยในปีที่แล้ว เติ้งเชา ก็มีการแสดงในหนังบล็อกบัสเตอร์ของ ฉีเคอะ เรื่อง Detective Dee ร่วมกับ หลิวเต๋อหัว และ หลี่ปิงปิง
ด้านชีวิตครอบครัว สมรสกับ ซุนลี่ นักแสดงหนสาวชาวจีนที่เคยมีผลงานร่วมแสดงกันมา เมื่อกลางปี ค.ศ. 2011
ศาลาว่าการเก่าฮกไกโด
ศาลาว่าการเก่าฮกไกโด () เป็นอาคารว่าการเก่าของเกาะฮกไกโดในสมัยจักรวรรดิญี่ปุ่น ตั้งอยู่ในนครซัปโปโระ
อาคารสร้างในปี 1873 ในรัชสมัยเมจิ ใช้รูปแบบสถาปัตยกรรมโคโลเนียลแบบอเมริกัน เมื่อแรกสร้างเสร็จเป็นหนึ่งในอาคารที่ใหญ่ที่สุดในญี่ปุ่น โดยแรกใช้เป็นที่ทำการของสำนักงานคณะกรรมการพัฒนาฮกไกโด (ไคตากูชิ) ต่อมาอาคารได้ถูกเพลิงไหม้ในปี 1879
ต่อมา ภายหลังยุบไคตากูชิในปี 1882 แล้ว เกาะฮกไกโดก็ถูกรวมเข้าเป็นจังหวัดเดียว และจึงมีการตั้งสำนักบริหารฮกไกโดขึ้น ในปี 1886 โดยได้ซ่อมแซมอาคารหลังเก่าที่ถูกไฟไหม้ และใช้การได้ในปี 1888 โดยการซ่อมแซมใหม่นี้ได้ใช้อิฐแดงมาปูผนังตลอดจนโดมกลางของอาคาร
สุรศักดิ์ กาญจนรัตน์
พลเอก พลเรือเอก พลอากาศเอก สุรศักดิ์ กาญจนรัตน์ เป็นรัฐมนตรีว่าการกระทรวงทรัพยากรธรรมชาติและสิ่งแวดล้อม รองประธานกรรมการคนที่หนึ่งใน คณะกรรมการนโยบายการเปลี่ยนแปลงสภาพภูมิอากาศแห่งชาติ และรองประธานกรรมการคณะกรรมการนโยบายป่าไม้แห่งชาติ ในรัฐบาล พลเอก ประยุทธ์ จันทร์โอชา อดีตรัฐมนตรีว่าการกระทรวงแรงงาน อดีตรักษาราชการแทนรัฐมนตรีว่าการกระทรวงแรงงานในรัฐบาลของพลเอกประยุทธ์ จันทร์โอชา และนายทหารพิเศษ ประจำกรมนายเรือรักษาพระองค์ โรงเรียนนายเรือ และประจำกรมนักเรียนนายเรืออากาศรักษาพระองค์ อดีตปลัดกระทรวงกลาโหม และอดีตเจ้ากรมกิจการพลเรือนทหารบก มีชื่อเล่นว่า "เต่า" หรือที่บรรดาสื่อมวลชนเรียกว่า "บิ๊กเต่า"
พล.อ.สุรศักดิ์ เกิดเมื่อวันที่ 7 กันยายน พ.ศ. 2497
พล.อ.สุรศักดิ์จบการศึกษาจากโรงเรียนเตรียมทหาร รุ่น 12 (ตท.12) และโรงเรียนนายร้อยพระจุลจอมเกล้า รุ่น 23 (จปร.23)
พล.อ.สุรศักดิ์ซึ่งดำรงตำแหน่งรองปลัดกระทรวงกลาโหมได้รักษาราชการในตำแหน่งปลัดกระทรวงกลาโหมแทนพลเอก นิพัทธ์ ทองเล็ก ที่ถูกโยกไปเป็นประธานที่ปรึกษากระทรวงกลาโหมตามคำสั่งของ คสช. เมื่อวันที่ 24 พฤษภาคม พ.ศ. 2557 ก่อนจะได้รับการแต่งตั้งให้เป็นปลัดกระทรวงกลาโหมตามคำสั่งของ คสช. อย่างเป็นทางการเมื่อวันที่ 27 มิถุนายน พ.ศ. 2557
พล.อ.สุรศักดิ์ได้สมรสกับนางแสงอรุณ กาญจนรัตน์ มีบุตรธิดา 2 คน
โตเกียวเมโทรโพลิตันยิมเนเซียม
โตเกียวเมโทรโพลิตันยิมเนเซียม หรือ ศูนย์กีฬาในร่มมหานครโตเกียว () เป็นศูนย์กีฬาในเซ็นดะงะยะ ชิบุยะ โตเกียว ประเทศญี่ปุ่น สร้างขึ้นในปี ค.ศ. 1954 ใช้สำหรับการแข่งขันมวยปล้ำชิงแชมป์โลก และปรับปรุงในปี ค.ศ. 1991 นอกจากนี้ยังใช้เป็นสถานที่แข่งขันยิมนาสติกในโอลิมปิกฤดูร้อน 1964 และเป็นสถานที่จัดการแข่งขันเอเชียนพาราเกมส์เยาวชน 2009 และกีฬาปิงปองในโอลิมปิกฤดูร้อน 2020
ลูกขนไก่
ลูกขนไก่ ( หรือเรียกในชื่อ bird หรือ birdie) เป็นลูกที่ตีออกไปซึ่งมีแรงต้านสูง สำหรับใช้ในกีฬาแบดมินตัน ซึ่งมีลักษณะเป็นรูปทรงกรวยเปิด โดยเป็นขนนกที่ทับซ้อนกัน 16 ก้านจากห่านหรือเป็ดที่มาจากปีกข้างซ้ายเท่านั้น และฝังลงในฐานไม้ก๊อกที่โค้งมน ซึ่งไม้ก๊อกจะมีการคลุมด้วยชั้นหนังบาง ๆ รูปร่างของลูกขนไก่เช่นนี้จะทำให้มีเสถียรภาพด้านอากาศพลศาสตร์เป็นอย่างมาก โดยไม่คำนึงถึงการปรับตัวเบื้องต้น มันจะให้ส่วนที่เป็นไม้ก๊อกนำออกไปก่อน และจะยังคงอยู่ในสภาพไม้ก๊อกเคลื่อนลงมาเป็นอันดับแรก อนึ่ง ชื่อ"ลูกขนไก่" บ่อยครั้งจะเรียกในภาษาอังกฤษแบบสั้น ๆ ว่า shuttle คำว่า "shuttle" อาจเป็นชื่อที่ได้มาจากการเคลื่อนไหวที่พุ่งกลับไปมาในระหว่างการแข่ง ซึ่งมีลักษณะคล้ายกับกระสวยของกี่ ส่วนคำว่า "cock" ซึ่งเป็นส่วนหนึ่งของชื่อเต็มในภาษาอังกฤษ อาจจะได้มาจากความคล้ายคลึงกับขนนกที่อยู่บนตัวของลูกไก่ตัวผู้
ขนนกมีลักษณะเปราะ ลักษณะเช่นนี้ของลูกขนไก่จะแตกง่ายและมักจะต้องมีการเปลี่ยนหลายครั้งในระหว่างการแข่งขัน ด้วยเหตุนี้ ลูกขนไก่แบบสังเคราะห์ที่ได้รับการพัฒนาจึงเข้ามาแทนที่แบบขนนกโดยจะมีลักษณะเป็นบานกระโปรงพลาสติก ผู้เล่นมักจะอ้างถึงลูกขนไก่แบบสังเคราะห์ว่าเป็น"พลาสติก" และแบบขนว่ามีลักษณะเป็น"ขนนก"
ราคาของแบบขนนกคุณภาพดีจะมีความใกล้เคียงกับแบบพลาสติกคุณภาพดี แต่แบบพลาสติกจะมีความทนทานมากกว่า โดยปกติแล้วจะสามารถใช้ได้เป็นเวลานานในหลายแมตช์โดยไม่ด้อยไปกว่ากัน
ผู้เล่นส่วนใหญ่ที่มีประสบการณ์และความชำนาญอย่างมากจะชอบแบบขนนก และการแข่งขันแบบเอาจริงเอาจังหรือแบบลีกมักจะใช้ลูกขนไก่แบบขนนกที่มีคุณภาพสูงสุด ตลอดจนมีความรู้สึกชอบต่อลูกขนไก่แบบขนนก และยืนยันว่าพวกเขาสามารถควบคุมการตีในแบบขนนกได้ดีกว่าแบบพลาสติก ในทวีปเอเชีย ลูกขนไก่แบบขนนกจะมีราคาไม่แพงเมื่อเทียบกับทวีปยุโรปและอเมริกาเหนือ และแทบจะไม่ได้นำลูกขนไก่แบบพลาสติกมาใช้เลย
ลักษณะการเล่นลูกขนไก่แบบพลาสติกกับแบบขนนกจะแตกต่างกันอย่างมีนัยสำคัญ โดยแบบพลาสติกจะเคลื่อนที่ไปได้ช้ากว่าในตอนเริ่มตี แต่จะลดความช้าลงเมื่อการพุ่งออกไปใกล้จะสิ้นสุดลง ดังนั้น แบบขนนกจะมีแนวโน้มเคลื่อนที่เป็นแนวดิ่งแบบเห็นภาพชัดเจน ส่วนในแบบพลาสติกจะไม่ค่อยตกลงมาในแนวดิ่งตามวิถีทแยงมุม ลูกขนไก่แบบขนนกอาจพุ่งมาด้วยความเร็วที่กว่า 320 กิโลเมตร/ชั่วโมง (200 ไมล์ต่อชั่วโมง) แต่จะชะลอความเร็วเมื่อหยอดคล้อยลง ด้วยเหตุนี้ แบบขนนกจะทำให้การแข่งขันนั้นดูเหมือนเร็วกว่า แต่ยังช่วยให้ใช้เวลามากขึ้นในการเล่นจังหวะ เพราะแบบขนนกสามารถพุ่งไปได้เร็วกว่าเมื่อกระทบกับหน้าไม้แบดมินตัน ทั้งยังมีแนวโน้มที่จะส่งผลกระทบต่อไหล่และได้รับบาดเจ็บน้อยลง
ลูกขนไก่มีน้ำหนักที่ประมาณ 4.75 ถึง 5.50 กรัม (0.168 ถึง 0.194 ออนซ์) ซึ่งประกอบด้วยขนนก 16 ก้านโดยแต่ละก้านมีความยาวที่ 70 มิลลิเมตร (2.8 นิ้ว) และมีเส้นผ่าศูนย์กลางของไม้ก๊อกอยู่ที่ 25 ถึง 28 มิลลิเมตร (0.98 ถึง 1.10 นิ้ว) และเส้นผ่าศูนย์กลางของวงกลมที่ขนปักล้อมอยู่ที่ประมาณ 54 มิลลิเมตร (2.1 นิ้ว)
สนามกีฬาโอลิมปิก (เอเธนส์)
สนามกีฬาโอลิมปิกแห่งเอเธนส์ "สปิรอส หลุยส์" () ตั้งอยู่ที่กรุงเอเธนส์ ประเทศกรีซ เริ่มก่อสร้างในปี ค.ศ. 1979 แล้วเสร็จในปี ค.ศ. 1982 ซึ่งเป็นสนามกีฬาขนาดใหญ่อันดับที่ 2 ของกรีซ
ในปี ค.ศ. 2004 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 28 ที่กรีซเป็นเจ้าภาพ
สนามกีฬาเวมบลีย์ (1923)
สนามกีฬาเวมบลีย์ () ตั้งอยู่ที่กรุงลอนดอน สหราชอาณาจักร เริ่มก่อสร้างในปี ค.ศ. 1922 แล้วเสร็จในปี ค.ศ. 1923 ซึ่งเป็นสนามกีฬาขนาดใหญ่อันดับที่ 1 ของอังกฤษ
ในปี ค.ศ. 1948 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 14 ที่อังกฤษเป็นเจ้าภาพ
ในปี ค.ศ. 1948 สนามกีฬาแห่งนี้เป็นสนามกีฬาหลักของ ฟุตบอลโลก 1966 ใช้ในการแข่งขันรอบแบ่งกลุ่มจนถึงรอบชิงชนะเลิศ
รีแอนิเมชัน
รีแอนิเมชัน () เป็นรีมิกซ์อัลบั้มชุดแรก ของวงดนตรีร็อกชาวอเมริกัน ลิงคินพาร์ก โดยเป็นผลงานชุดต่อมาถัดจาก "ไฮบริดทีโอรี" (Hybrid Theory) ซึ่งเป็นสตูดิโออัลบั้มชุดแรกของวง ออกจำหน่ายเมื่อวันที่ 30 กรกฎาคม พ.ศ. 2545 อัลบั้มนี้ได้บันทึกเสียงในช่วงที่วงกำลังออกคอนเสิร์ตทัวร์อัลบั้มแรก ในปี พ.ศ. 2544 แนวเพลงเป็นแบบ ฮิปฮอป และอิเล็กทรอนิกส์ ด้วยเพลงในรูปแบบรีมิกซ์จากอัลบั้ม"ไฮบริดทีโอรี" อัลบั้มนี้โปรดิวซ์โดย ไมค์ ชิโนดะ และปรับปรุงโดย สไปก์ สเตนต์ (Spike Stent)
ซิงเกิลในอัลบั้มนี้ ได้แก่ "Pts.OF.Athrty" (รีมิกซ์จากเพลง "Points of Authority") รีมิกซ์โดย Jay Gordon จากวง Orgy เป็นเพลงรีมิกซ์ที่ออกเป็นซิงเกิลแรกและซิงเกิลเดียวจากอัลบั้ม"รีแอนิเมชัน"
เพลงทั้งหมดแต่งโดย ลิงคินพาร์ก
ดัม-มะ-ชา-ติ
"dharmajāti (ดัม-มะ-ชา-ติ)" เป็นซิงเกิลที่ 2 ของวงดนตรีบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)"
เพลง "dharmajāti (ดัม-มะ-ชา-ติ)" ประพันธ์เนื้อร้องและแต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 26 มีนาคม พ.ศ. 2557
มิวสิกวิดีโอเพลงนี้ มีเนื้อหาเกี่ยวกับ การถ่ายทอดเปรียบภาพชีวิตที่มีทั้งความผันแปร ความเจ็บปวด อุปสรรค ความสวยงาม และอุปสรรคกับบททดสอบที่ผ่านเข้ามาให้พิสูจน์ตัวเอง และชีวิตมนุษย์ที่ต้องพบเจอทั้งทุกข์และสุขตราบใดที่ยังมีลมหายใจ ซึ่งเป็นความจริงของธรรมชาติที่มีความไม่แน่นอน
เพลง "dharmajāti (ดัม-มะ-ชา-ติ)" ได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดหลังเปิดขายได้ไม่กี่ชั่วโมงในไอทูนส์ เช่นเดียวกับเพลง "เรือเล็กควรออกจากฝั่ง"
วัดเขาคูบา
วัดเขาคูบา เป็นวัดราษฎร์ ตั้งอยู่เลขที่ 173 บ้านชุมชนเขาคูบา ถนนพิชัยณรงค์สงคราม ตำบลปากเพรียว อำเภอเมืองสระบุรี จังหวัดสระบุรี สังกัดคณะสงฆ์มหานิกาย
มีเนื้อที่วัด 4 ไร่ 1 งาน 6 ตารางวา โฉนดที่ดิน เลขที่ ๒๑๗๑๙
วัดเขคูบา สร้างขึ้นเมื่อ พ.ศ. 2518 ได้รับอนุญาตให้ยกฐานะขึ้นเป็นวัดที่มีพระสงฆ์ถูกต้องกรมศาสนา เมื่อวันที่ 19 กันยายน พ.ศ. 2529 เป็นวัดราษฎร์ สังกัดคณะสงฆ์ฝ่ายมหานิกาย ได้รับพระราชทานวิสุงคามสีมา เมื่อวันที่ 29 เมษายน พ.ศ. 2535 มีเขตวิสุงคามสีมา กว้าง 20 เมตร ยาว 40 เมตร และได้จัดงานผูกพัทธสีมา (ปิดทองฝังลูกนิมิต) เมื่อวันที่ 12-18 กุมภาพันธ์ พ.ศ. 2552
ฮอยอันฉันรักเธอ
ฮอยอันฉันรักเธอ เป็นละครโทรทัศน์ไทยแนว โรแมนติก-ดราม่า นำแสดงโดย วรเวช ดานุวงศ์, เจนี่ เทียนโพธิ์สุวรรณ์, พิชญ์นาฎ สาขากร และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 26 มีนาคม พ.ศ. 2548-6 พฤษภาคม พ.ศ. 2548 ทุกวันศุกร์-อาทิตย์ เวลา 20.20 - 22.05 น. ทางสถานีวิทยุโทรทัศน์ไทยทีวีสีช่อง 3 ผลิตโดย อาร์เอส จากบทประพันธ์ของ ทองเอก บทโทรทัศน์โดย เบญจมาศ ดาลหิรัญรัตน์, ศุภชัย สิทธิอำพรพรรณ กำกับการแสดงโดย กฤษณ์ ศุกระมงคล
นกอินทรีทอง
นกอินทรีทอง (, ) คือหนึ่งในนกล่าเหยื่อที่เป็นที่รู้จักในซีกโลกเหนือ นกชนิดนี้เป็นสายพันธุ์อินทรีที่กระจายตัวกว้างขว้างที่สุดในโลก เหมือนกับนกอินทรีทั่วไปที่อยู่ในวงศ์เหยี่ยวและอินทรี นกอินทรีทองมีขนสีน้ำตาลเข้มและมีขนสีน้ำตาลทองที่อ่อนกว่าบริเวณต้นคอ นกอินทรีที่ยังไม่โตเต็มตัวโดยปกติจะมีสีขาวที่หาง และบ่อยครั้งมีขนสีขาวที่ปีก โดยปกติแล้วนกอินทรีทองใช้ความสามารถของมันและความเร็วในการรวมเท้าที่ทรงพลังและกรงเล็บที่แหลมคมในการจับเหยื่อที่หลากหลาย เหยื่อหลักๆ ของมันคือ กระต่ายแจ็ก กระต่าย มาร์มอท และกระรอกดินอื่นๆ
นกอินทรีทองรักษาขอบเขตที่อยู่หรือดินแดนของมันซึ่งกว้างขวางประมาณ 200 ตารางกิโลเมตร (77 ตารางไมล์) พวกมันสร้างรังนกขนาดใหญ่ในพื้นที่สูง (หน้าผาเป็นหลัก) ซึ่งมันอาจจะกลับมาในปีที่มีการผสมพันธุ์ กิจกรรมผสมพันธุ์ส่วนใหญ่เกิดขึ้นในฤดูใบไม้ผลิ พวกมันมีคู่ครองเพียงตัวเดียวและอาจจะยังคงอยู่ด้วยเป็นเวลาหลายปีหรือตลอดชีวิต ตัวเมียวางไข่ 4 ฟอง และใช้เวลาฝักไข่ 6 อาทิตย์ โดยปกติแล้วลูกนกหนึ่งหรือสองตัวเท่านั้นที่จะรอดชีวิตและถูกเลี้ยงจนกระทั่งบินได้ในเวลา 3 เดือน นกอินทรีทองวัยรุ่นเข้าสู่อิสรภาพอย่างเต็มตัวในฤดูใบไม้ร่วง หลังจากนั้นพวกมันจะบินเร่ร่อนอย่างกว้างขวางจนกระทั่งมีการสร้างเขตแดนสำหรับตัวมันเองใน 4 ถึง 5 ปี
ครั้งหนึ่งนกอินทรีทองเคยอยู่อย่างแพร่หลายทั่วซีกโลกเหนือ แต่พวกมันได้หายไปจากหลายๆ พื้นที่ซึ่งมนุษย์ได้เข้ามาอาศัยอยู่ แม้ว่ามีการทำลายล้างในบางขอบเขตที่อยู่ของมัน หลายๆ สายพันธุ์ยังคงพบได้ทั่วไปพอสมควร ในปัจจุบันมีการขยายออกที่กว้างขวางในทวีปยูเรเชีย อเมริกาเหนือ และในส่วนของแอฟริกาเหนือ พวกมันคือนกอินทรีที่มีประชากรหนาแน่นน้อยที่สุดและใหญ่ที่สุดใน 5 สายพันธุ์ของวงศ์เหยี่ยวและอินทรี ที่ปรากฏทั้งในเขตชีวภาพพาลีอาร์กติก และเขตชีวภาพนีอาร์กติก (อเมริกาเหนือ)
นกอินทรีทองยังเป็นนกประจำชาติของประเทศเม็กซิโกอย่างเป็นทางการ และประเทศอียิปต์อย่างไม่เป็นทางการ นอกจากนี้ยังเป็นสัตว์ประจำชาติอีก 2 ประเทศคือ แอลเบเนีย และเยอรมนี
รหัสจำลองและพีดีแอล PDL
คือ การอธิบายจะไม่ขึ้นอยู่กับโปรแกรมภาษาใดภาษาหนึ่ง ผู้ที่อ่านสามารถนำซูโดโค้ดและพีดีแอล ไปใช้สำหรับเขียนโปรแกรมได้จริง โดยใช้ตัวแปลภาษาซี ภาษาเบสิก ภาษาจาวา ก็ได้ทั้งสิ้น
และการใช้งานเพื่ออธิบายแบบละเอียดเหมือนกับผังงานโปรแกรม
ตัวอย่างซูโดโค้ด
ความเอนเอียงโดยการใส่ใจ
ความเอนเอียงโดยการใส่ใจ () เป็นศัพท์วิทยาศาสตร์แบบเฉพาะกิจ ซึ่งอาจหมายถึงความโน้มเอียงของการรับรู้ของเราที่จะได้รับอิทธิพลจากความคิดที่เกิดขึ้นบ่อย ๆ 
ยกตัวอย่างเช่น ถ้าเราคิดถึงเสื้อผ้าที่เราใส่บ่อย ๆ เราก็จะให้ความสนใจกับเสื้อผ้าที่คนอื่นใส่
Priming
Priming (หมายความว่า การเตรียมการรับรู้) เป็นปรากฏการณ์เกี่ยวกับความจำโดยปริยายที่การเปิดรับเอาสิ่งเร้าอย่างหนึ่งมีผลต่อการตอบสนองต่อสิ่งเร้าอีกอย่างหนึ่ง
ผลการทดลองที่มีอิทธิพลของเดวิด ไมเออร์ และรอเจอร์ ชวาเนเวลด์ท ในต้นคริสต์ทศวรรษ 1970
มีผลให้เกิดงานวิจัยต่าง ๆ มากมายเกี่ยวกับ priming
ผลงานดั้งเดิมของพวกเขาแสดงว่า เราตัดสินใจได้เร็วกว่าว่า
อักษรติด ๆ กันนั้นเป็นคำ ๆ หนึ่ง ถ้าคำนั้นตามหลังคำที่เกี่ยวข้องกันโดยความหมายหรือโดยความสัมพันธ์
ยกตัวอย่างเช่น เราสามารถกำหนดคำว่า "นางพยาบาล" ถ้าตามคำว่า "นายแพทย์" ได้เร็วกว่าถ้าตามคำว่า "ขนมปัง"
งานการทดลองหลายงาน สนับสนุนทฤษฎีว่า
การเกิดการทำงานทางประสาทที่กระจายไปเกี่ยวกับคำที่มีความเกี่ยวข้องกัน เป็นคำอธิบายที่ดีที่สุดสำหรับความง่ายขึ้นที่เห็นในแบบการทดลองที่ให้กำหนดว่าเป็นศัพท์หรือไม่เป็นศัพท์ (lexical decision task) .
ปรากฏการณ์ priming สามารถเกิดขึ้นเพราะการเกิดขึ้นซ้ำกันของสิ่งเร้าไม่ว่าจะเป็นโดยการรับรู้ทางประสาทสัมผัส (perceptual) โดยความหมาย (semantic) หรือโดยความคิด (conceptual)
ยกตัวอย่างเช่น ถ้าเราอ่านรายการศัพท์ที่รวมคำว่า "table (โต๊ะ) " ก่อน (คือมีการเตรียมการรับรู้)
และภายหลังต้องเติมคำให้เต็มจากอักษรเริ่มด้วยว่า "tab" (เป็นบทการทดสอบเรียกว่า Word-stem completion test)
เรามีโอกาสที่จะตอบว่า "table" มากกว่าถ้าเราไม่มีการเตรียมการรับรู้ไว้ก่อน
อีกตัวอย่างหนึ่งก็คือ ถ้าเราเห็นภาพร่างที่ไม่สมบูรณ์ที่ไม่สามารถระบุได้ว่าคืออะไร
แล้วมีการแสดงภาพร่าง ๆ ต่อ ๆ ไปจนกระทั่งสามารถระบุได้
ถ้ากลับมาดูภาพแรก ๆ ในภายหลังที่ตอนแรกไม่สามารถระบุได้ ก็จะสามารถระบุได้ว่าคืออะไรเร็วกว่าที่ดูเป็นครั้งแรก
ผลปรากฏของปรากฏการณ์ priming นั้นอาจจะชัดมากและมีผลยาวนาน
ชัดกว่าและยาวนานกว่าความจำในการรู้จำ (recognition memory) ธรรมดาเสียอีก
ผลของ priming ถึงแม้ไม่รู้ตัวก็ยังสามารถมีผลต่อการเลือกคำใน Word-stem completion test
แม้ว่าจะทำการทดสอบนั้นหลังจากที่ลืมว่าเห็นคำอะไรไปนานแล้ว
ปรากฏการณ์นี้เกิดได้ดีที่สุดเมื่อสิ่งเร้าทั้งสองอย่างเป็นแบบ (modality) เดียวกัน
ยกตัวอย่างเช่น การเตรียมการรับรู้ทางตาดีที่สุดถ้าใช้ตัวช่วยทางตา และการเตรียมการรับรู้คำศัพท์ดีที่สุดถ้าใช้ตัวช่วยโดยคำศัพท์
แต่ priming ก็เกิดข้าม modality ได้อีกด้วย
หรือระหว่างคำที่มีความเกี่ยวข้องกับเช่น "นายแพทย์" และ "นางพยาบาล"
Intraparietal sulcus
intraparietal sulcus (ตัวย่อ IPS, แปลว่า ร่องภายในสมองกลีบข้าง) อยู่ที่ผิวด้านข้างของสมองกลีบข้าง
มีทั้งส่วนที่เป็นไปแนวเอียงและเป็นไปในแนวนอน
IPS มีส่วนย่อยต่าง ๆ ที่มีกิจหน้าที่ต่าง ๆ กัน
ที่ได้รับการศึกษาอย่างกว้างขวางทางประสาทสรีรวิทยา (neurophysiology) โดยวัดการตอบสนองในระดับเซลล์เดียวของสัตว์อันดับวานร 
และโดยการสร้างภาพสมองโดยกิจ (functional neuroimaging) ในมนุษย์
สมองส่วนนี้มีหน้าที่หลักเกี่ยวกับการประสานงานระหว่างการรับรู้และการสั่งการ (perceptual-motor) คือการสั่งการการเคลื่อนไหวตาและการเอื้อม
และเกี่ยวกับความใส่ใจทางตา
เชื่อกันว่า IPS ยังมีบทบาทในหน้าที่อื่น ๆ อีกด้วย รวมทั้ง การประมวลข้อมูลคณิตโดยสัญลักษณ์ 
ควา,จำใช้งานทางตาและพื้นที่ (visuospatial working memory) 
และการประเมินเจตนาความตั้งใจของผู้อื่น
งานวิจัยทางพฤติกรรมบอกเป็นนัยว่า IPS มีส่วนเกี่ยวข้องกับความเสียหายต่อการประมวลตัวเลขโดยขนาด (numerical magnitude processing) ขั้นพื้นฐาน 
และมีรูปแบบการสลับกันทั้งโดยโครงสร้างและโดยหน้าที่ระหว่าง IPS และ คอร์เทกซ์กลีบหน้าผากส่วนหน้า (prefrontal cortex) ในความผิดปกติจำเพาะของทักษะทางคณิตศาสตร์ (dyscalculia ) 
มีการพบว่าเด็กที่มีปัญหาทางพัฒนาการโดยภาวะ dyscalculia มีเนื้อเทาที่น้อยกว่าใน IPS ซีกซ้าย
งานวิจัยหลายงานแสดงว่า มีการทำงานทางไฟฟ้าในกลุ่มเซลล์ประสาทของ IPS โดยเฉพาะ เมื่อผู้ร่วมการทดลองกำลังทำการคำนวณเลขเท่านั้น
ส่วนในกิจนอกการทดลอง พบว่า เมื่อคนไข้กล่าวถึงเลข ๆ หนึ่ง
หรือแม้แต่คำพูดอื่น ๆ ที่เกี่ยวกับปริมาณเช่น "อีกหน่อยหนึ่ง" "มากมาย" หรือว่า "ใหญ่กว่าอีกตัวหนึ่ง"
ก็จะมีการทำงานทางไฟฟ้าของกลุ่มเซลล์ประสาทของ IPS เดียวกันที่ทำงานเมื่อคนไข้กำลังทำการคำนวณในการทดลอง
มีเขตย่อย 5 เขตใน IPS คือ anterior (ด้านหน้า), lateral (ด้านข้าง), ventral (ด้านล่าง), caudal (ด้านท้าย), และ medial (ด้านใน)
เขตต่าง ๆ เหล่านี้ล้วนส่งแอกซอนไปยังสมองกลีบหน้าคือเขตต่าง ๆ ที่ทำหน้าที่เกี่ยวกับ executive control
นอกจากนั้นแล้ว การทำงานของ IPS ยังมีความสัมพันธ์กับการเรียนรู้ลำดับการเคลื่อนไหวนิ้ว
การวางนัยทั่วไปเร็วเกินไป
การวางนัยทั่วไปเร็วเกินไป () เป็นเหตุผลวิบัติอรูปนัย (informal fallacy) ที่มีการวางนัยทั่วไปอย่างผิดพลาด คือมีการวางนัยทั่วไปโดยอุปนัยอาศัยหลักฐานที่ไม่เพียงพอ
กล่าวอีกอย่างหนึ่งก็คือ เป็นการสรุปประเด็นเร็วเกินไปโดยที่ไม่ได้พิจารณาองค์ประกอบทั้งหมด
ในสถิติศาสตร์ นี้อาจหมายถึงการทำการสรุปโดยทั่วไปโดยใช้สถิติที่มาจากการสำรวจด้วยตัวอย่างที่ไม่สามารถเป็นตัวแทนของประชากรทั้งสิ้น 
เหตุผลวิบัติชนิดนี้เป็นประเภทตรงกันข้ามกับเหตุผลวิบัติที่มีชื่อว่า slothful induction ซึ่งเป็นการปฏิเสธผลสรุปที่สมควรตามเหตุผลโดยอุปนัย เช่นโดยอ้างว่า "เป็นเพียงเรื่องบังเอิญ"
การวางนัยทั่วไปเร็วเกินไปมักจะมีรูปแบบดังต่อไปนี้
ยกตัวอย่างเช่น ถ้าบุคคลหนึ่งเดินเข้าไปในหมู่บ้านเป็นครั้งแรกแล้วเห็นคน 10 คน ล้วนแต่เป็นเด็กทั้งสิ้น
เขาอาจจะสรุปอย่างผิด ๆ ว่าไม่มีผู้ใหญ่ในหมู่บ้านนี้
หรืออีกตัวอย่างหนึ่งคือ ถ้าคนหนึ่งกำลังดูเลขชุดหนึ่ง
เลข 1 เป็นเลขยกกำลังสอง 3 เป็นจำนวนเฉพาะ 5 เป็นจำนวนเฉพาะ 7 เป็นจำนวนเฉพาะ
9 เป็นเลขยกกำลังสอง 11 เป็นจำนวนเฉพาะ และ 13 เป็นจำนวนเฉพาะ
ดังนั้น บุคคลนั้นจึงกล่าวว่า เลขคี่ถ้าไม่เป็นเลขจำนวนเฉพาะก็จะเป็นเป็นเลขยกกำลังสอง
เหตุผลวิบัตินี้มีชื่ออื่น ๆ ว่า
ศักดา เตชะเกรียงไกร
พลตำรวจเอก ศักดา เตชะเกรียงไกร ที่ปรึกษาพิเศษ ตร.อดีตรองจเรตำรวจแห่งชาติ อดีตผู้บัญชาการโรงเรียนนายร้อยตำรวจ, อดีตรองผู้บัญชาการตำรวจภูธรภาค 4 , อดีตผู้บังคับการตำรวจภูธรจังหวัดขอนแก่นและอุบลราชธานี, อดีตโฆษกกองบัญชาการตำรวจภูธรภาค 4 ฉายามือปราบอีสานตอนบน
พล.ต.อ.ศักดา เตชะเกรียงไกร เกิดเมื่อวันที่ 7 ตุลาคม พ.ศ. 2500 ที่จังหวัดบุรีรัมย์ จบการศึกษาระดับมัธยมจากโรงเรียนเตรียมอุดมศึกษา จบการศึกษาจากโรงเรียนเตรียมทหารรุ่นที่ 18 (ตท.18) โรงเรียนนายร้อยตำรวจรุ่นที่ 34 จบหลักสูตร วปอ. รุ่นที่ 54 โดยมีน้องชาย คือนายศักดิ์ชัย เตชะเกรียงไกร อดีตนักการเมือง
รับราชการครั้งแรก เป็น รอง สว.สภ.อ.เมืองขอนแก่น ขยับขึ้นเป็น สวป.สภ.อ.เมืองขอนแก่น จากนั้นไปเป็นรอง ผกก.(ป.)สภ.อ.เมืองมุกดาหาร อยู่ 1 ปี แล้วไปเป็นรอง ผกก.(ป.) สภ.อ.เมืองขอนแก่น อีก 1 ปี และยังคงวนเวียนทำงานปราบปรามคนร้ายในพื้นที่ภาคอีสานตลอด โดยปี 2539 -2540 ไปเป็นรอง ผกก.(อก.) ภ.จว.อุดรธานี และในถัดมาอีกปีย้ายไปเป็นรอง ผกก.(จร.) สภ.อ.เมืองขอนแก่น จนได้ขึ้นเป็น ผกก.สภ.อ.ชุมแพ จว.ขอนแก่น ในปี 2541-2542 และเป็น ผกก.สภ.อ.เมืองขอนแก่น ตามลำดับ เป็น รอง ผบก.อก.ภ.4 ปี 2544-2547 รอง ผบก.ภ.จว.ขอนแก่น ปี 2547-2549 ผบก.อก.ภ.4 ปี 2549-2550 ผบก.อก.ภ.4 ปี 2549-2550 ผบก.ภ.จว.ขอนแก่น ปี 2550-2551 ผบก.กต.5 ปี 2551-2552 ผบก.ภ.จว.อุบลราชธานี ปี 2552-2552 รอง ผบช.ภ.4 ปี 2552-2556 จนได้รับแต่งตั้งเป็น ผู้บัญชาการโรงเรียนนายร้อยตำรวจ รองจเรตำรวจแห่งชาติ ในวันที่ 3 ตุลาคม พ.ศ. 2559 ตามคำสั่งสำนักงานตำรวจแห่งชาติที่ 876/2559 และเป็นที่ปรึกษาพิเศษ สำนักงานตำรวจแห่งชาติ ยศ พลตำรวจเอก
เทคเคน 7
เทคเคน 7 (; ) เป็นเกมต่อสู้ที่เตรียมเปิดตัว ซึ่งได้รับการพัฒนาโดยบริษัทบันไดนัมโคเกมส์ และเป็นชุดที่เก้าของเกมต่อสู้ซีรีส์"เทคเคน" โดยจะใช้ระบบอันเรียลเอนจิน 4 เกมนี้ได้รับการประกาศในการแข่งขันอีโวลูชันแชมเปียนชิพซีรีส์ 2014 โดยผู้ผลิตจากนัมโคชื่อคะสึฮิโระ ฮะระดะ
ในขณะที่ไม่มีอะไรมากที่ได้รับการเปิดเผย ฮะระดะได้กล่าวว่าเกมนี้จะเป็นภาคสุดท้ายของตำนานของตระกูลมิชิมะฉบับไตรภาค ซึ่งเห็นได้ชัดว่าทำไมเฮย์ฮาจิ มิชิมะ พยายามที่จะฆ่าหลานชายของเขา, ทำไมเฮย์ฮาจิจึงโยนคาซูยะ มิชิมะ ลงไปในหน้าผา, ที่มาตัวตนของเดวิล จิน ท่ามกลางความลับอื่น ๆ ที่มีใน"เทคเคน" เทรลเลอร์ตัวอย่างที่ได้รับการเปิดตัวในเดือนกรกฎาคม ค.ศ. 2014 ได้นำเสนอเรื่องราวย้อนหลังเกี่ยวกับภรรยาของเฮย์ฮาจิที่มีชื่อว่าคาซูมิ ผู้ซึ่งถูกเขาฆ่าตายในช่วงหลายปีก่อนที่จะมีเหตุการณ์ที่เกิดขึ้นในเกมก่อนหน้านี้ โดยเรื่องราวในภาคที่ 7 นั้น ได้เล่าเรื่องโดยผู้สื่อข่าว ซึ่งภรรยาและลูกชายเขา ได้เสียชีวิตจากสงครามครั้งที่แล้ว และในท้ายเรื่อง เฮย์ฮาจิ มิชิมะ
ได้เพชิญหน้าครั้งสุดท้ายกับ คาซูยะ มิชิมะ ที่ภูเขาไฟ การต่อสู้นั้น ที่เต็มไปด้วยเรื่องราวมากมายของเฮย์ฮาจิ มิชิมะ
แต่ผลการต่อสู้ครั้งสุดท้ายนั้น คาซูยะ มิชิมะ กลับเป็นฝ่ายชนะ และได้โยนศพ เฮย์ฮาจิ มิชิมะ ลงภูเขาไฟ หลังจากการต่อสู้ครั้งสุดท้ายจบลง ทุกอย่างอยู่ในความสงบสุข และทิ้งความเศร้าให้กับคาซูมิ และจบภาคของตำนานของตระกูลมิชิมะฉบับไตรภาค หรือการเดินเรื่องของ คาซูยะ มิชิมะ แต่ในตอนสุดท้ายยังมีเฉลยว่า จินปาจิ มิชิมะ จากภาคที่ 5 ยังมีชีวิตอยู่ ซึ่ง คาซูยะ มิชิมะ และ จินปาจิ มิชิมะ อาจจะมีบทบาทใหม่ในภาคต่อไป
"เทคเคน 7" ได้รับการประกาศเป็นครั้งแรกโดยผู้อำนวยการเทคเคนชื่อคะสึฮิโระ ฮะระดะ เมื่อวันที่ 13 กรกฎาคม ค.ศ. 2014 ในการแข่งขันอีโวลูชันแชมเปียนชิพซีรีส์ 2014 แต่เดิม ไม่ได้มีแผนที่จะประกาศถึงเกมนี้ในการแข่งขันดังกล่าว แต่เนื่องจากการรั่วไหลของงานนำเสนอวิดีโอของเกม ฮะระดะก็ไม่มีทางเลือกที่จะประกาศถึงเกมนี้ เกมนี้จะใช้เอนจินเกมระบบอันเรียลเอนจิน 4 ซึ่งจะช่วยให้เกมได้รับการพัฒนาสำหรับในหลายระบบแพลตฟอร์ม ส่วนหนึ่งของเทรลเลอร์ตัวอย่างได้รับการเปิดตัวทั้งในภาษาอังกฤษและภาษาญี่ปุ่น โดยแสดงให้เห็นถึงตัวละครหลักทั้งคาซูยะ มิชิมะ และเฮย์ฮาจิ มิชิมะ ควบคู่ไปกับผู้หญิงที่ไม่ปรากฏชื่อ ซึ่งต่อมาได้เปิดเผยว่าเป็นตัวละครใหม่ชื่อคาซูมิ มิชิมะ และทีเซอร์เต็มรูปแบบได้นำเสนอในงานซานดิเอโกคอมิกคอนอินเตอร์เนชันแนล 2014 ในขณะที่ทางบริษัทบันไดนัมโคยังไม่สามารถแสดงระบบรูปแบบการเล่นในงานดังกล่าวเนื่องยังคงใช้ความพยายามอยู่ พวกเขาได้เปิดเผยให้เห็นถึงศิลปินรับเชิญหลายรายที่จะออกแบบภาพตัวละคร ซึ่งรวมถึงคาซูมิ และลาร์ส อเล็กซานเดอร์สัน พวกเขายังเผยให้เห็นว่าเกมนี้จะมุ่งเน้นไปที่การต่อสู้แบบหนึ่งต่อหนึ่งอีกครั้ง เหมือนกับหลายภาคที่มีอยู่ก่อนหน้า โดยไม่ได้เป็นแบบทีมดังที่มีอยู่ในซีรีส์"เทคเคน แท็กทัวร์นาเมนท์"
คนแพ้ที่ไม่มีน้ำตา
"คนแพ้ที่ไม่มีน้ำตา" เป็นเพลงประกอบละครโทรทัศน์เรื่อง "อย่าลืมฉัน" ในปี พ.ศ. 2557 ออกอากาศทางไทยทีวีสีช่อง 3 ขับร้องโดย ธงไชย แมคอินไตย์
เพลง "คนแพ้ที่ไม่มีน้ำตา" ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 27 มีนาคม พ.ศ. 2557 ใน KKBOX และมิวสิกวิดีโอเผยแพร่ครั้งแรกในยูทูบวันที่ 11 เมษายน พ.ศ. 2557 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่อง "อย่าลืมฉัน"รับรางวัลท็อปดาวน์โหลด ปี 2014 รวบรวมมาจากเพลงที่ติดชาร์ตอันดับ 1 ในการดาวน์โหลดเพลงผ่านบริการ *123 แกรมมี่ได้หมดเลย ซึ่งเป็นบริการที่ผู้ใช้สามารถดาวน์โหลดเพลงเต็ม เอ็มวี ริงโทน และเสียงเพลงรอสายได้ในเบอร์เดียว
เมาลานา ญะลาลุดดิน มุฮัมมัด รูมี
เมาลานา ญะลาลุดดิน มุฮัมมัด รูมี () เป็นกวีเอกของอิหร่าน เกิดที่เมืองบัลค์เมื่อ พ.ศ. 1750 ซึ่งสมัยนั้น อยู่ภายใต้การปกครองของมุฮัมมัด ชาห์แห่งควาร์ชมา ต่อมา ครอบครัวของรูมีได้ออกจากเมืองบัลค์ไปเมื่อ พ.ศ. 1762 บิดาของรูมีได้อพยพออกไปเพราะปัญหาศึกสงครามไปอยู่ที่เมืองซารันเดห์ในตุรกีและเมืองรูมที่เป็นเมืองหลวงของเซลญูก
รูมีได้ศึกษาลัทธิซูฟีจากบูรอา นุดดีน ติรมีซี จนได้เป็นผู้รู้ทางศาสนาคนหนึ่ง ต่อมา ในพ.ศ. 1787 รูมีได้พบกับชัมส์ ตับรีช ซึ่งทั้งคู่สนิทสนมกันมาก ต่อมา ชัมส์ ตับรีชได้หายสาบสูญไปใน พ.ศ. 1790 รูมีจึงแต่งบทโอดครวญเพื่อระลึกถึงชัมส์ที่เรียกว่าดิวานชัมส์ตับรีช ต่อมา ซอลาซุดดีน ซาร์กูบ ผู้ช่วยเหลือรูมีในการสั่งสอนสานุศิษย์ได้เสียชีวิตลงอีก รูมีโศกเศร้ามาก ในช่วง 10 ปีสุดท้ายของชีวิต รูมีได้เขียนบทกวีที่ยิ่งใหญ่ชื่อมัษนาวี เขาเสียชีวิตเมื่อ พ.ศ. 1816 ที่เมืองรูมหรือเมืองโดเนียในตุรกี รวมอายุได้ 66 ปี
ออสเตอร์ซุนด์ ดีเอฟเอฟ
ออสเตอร์ซุนด์ดีเอฟเอฟ (; อักษรย่อ: ÖDFF) ได้ใช้ชื่อปัจจุบันตั้งแต่ ค.ศ. 2004 โดยสโมสรนี้ได้รับการก่อตั้งขึ้นครั้งแรกใน ค.ศ. 2001 ภายใต้ชื่อ สตูร์คอนส์ดีเอฟเอฟ ของสโมสรฟุตบอลโฟรโซอีเอฟ และโอเปอีเอฟ เมื่อความพยายามของสมาคมที่เกี่ยวข้องในฟุตบอลหญิงไม่ได้สร้างผลลัพธ์ตามที่ต้องการ ต่อมาได้เปลี่ยนชื่อเป็น โอเป-โฟรโซดีเอฟเอฟ และปี ค.ศ. 2004 จึงได้ใช้ชื่อออสเตอร์ซุนด์ดีเอฟเอฟ การก่อตั้งของสมาคมได้ประสบความสำเร็จในการเข้าร่วมฟุตบอลลีกหญิงสวีเดน ดิวิชัน 1 แต่ก็ล้มเหลวที่จะเข้าร่วมการแข่งขันระดับดิวิชันดังกล่าวในระยะยาว
สโมสรนี้ได้รับการเปิดตัวในการแข่งขันลีกเมื่อวันที่ 4 พฤษภาคม ค.ศ. 2002 โดยเป็นฝ่ายชนะทีมอีเอฟโคทิมรัวที่ 6 ประตูต่อ 1 ในการแข่งขันฟุตบอลลีกหญิงสวีเดน ดิวิชัน 2
ในปี ค.ศ. 2014 ทางสโมสรยังได้ทำการทาบทามนักกีฬาฟุตบอลหญิงทีมชาติไทยให้เข้าร่วมทีมสโมสร ในการแข่งขันลีกดิวิชัน 2 ที่ประเทศสวีเดนอย่างเป็นทางการ ซึ่งได้แก่ ธนีกาญจน์ แดงดา และธนัสถา ชาวงษ์ รวมถึงในปี ค.ศ. 2015 ซึ่งมีธนัสถา ชาวงษ์ และสุกัญญา ช.เจริญยิ่ง ทำหน้าที่ร่วมสังกัดทีมนี้
อนึ่ง สุนิสา แดนนาบัว ซึ่งเป็นชาวไทย-สวีเดน เคยทำหน้าที่ร่วมกับสโมสรแห่งนี้ และเตรียมเข้าร่วมทีมกับธนีกาญจน์ และธนัสถา อีกครั้ง
ณ เดือนกุมภาพันธ์ ค.ศ. 2015 -
ฟุตบอลหญิงทีมชาติเกาหลีใต้
ฟุตบอลหญิงทีมชาติเกาหลีใต้ (; ) เป็นตัวแทนของประเทศเกาหลีใต้ในการแข่งขันฟุตบอลหญิงระหว่างประเทศ ทีมนี้ได้รับการอ้างถึงในฐานะ "สาธารณรัฐเกาหลี" จากสหพันธ์ฟุตบอลระหว่างประเทศ ทีมนี้เข้าแข่งขันเกมแรกกับทีมชาติญี่ปุ่นในปี ค.ศ. 1990 โดยได้เป็นฝ่ายแพ้ที่ 13 ประตูต่อ 1
ในวันที่ 1 มิถุนายน ค.ศ. 2012 ฟุตบอลหญิงทีมชาติเกาหลีได้รับการจัดให้อยู่ในอันดับที่ 15 ของอันดับโลกหญิงฟีฟ่า ซึ่งเป็นอันดับที่ดีที่สุดที่เคยได้รับ โดยได้รับอานิสงส์จากผลการแข่งขันของฟุตบอลหญิงทีมชาติไอซ์แลนด์
เอก อังสนานนท์
พลตำรวจเอก เอก อังสนานนท์ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 อดีตปลัดสำนักนายกรัฐมนตรี , สมาชิกสภานิติบัญญัติแห่งชาติ , อดีตรองผู้บัญชาการตำรวจแห่งชาติอดีตประธานคณะอนุกรรมการตรวจสอบปริมาณและคุณภาพข้าวคงเหลือของรัฐ
อดีตประธานกรรมการบริหารกิจการองค์การขนส่งมวลชนกรุงเทพ
เกิดเมื่อวันที่ 1 กุมภาพันธ์ พ.ศ. 2499 ที่กรุงเทพมหานคร เป็นบุตรชายคนแรกในจำนวนพี่น้อง 6 คน สำเร็จการศึกษาระดับประถมศึกษาจากโรงเรียนประชาบาลวัดนิมมานนรดี มัธยมต้นจากโรงเรียนอำนวยศิลป์ธนบุรี และมัธยมปลายจากโรงเรียนวัดนวลนรดิศ , ปริญญาตรีนิติศาสตรบัณฑิต (เกียรตินิยมอันดับ 1) จากมหาวิทยาลัยรามคำแหง เมื่อปี 2519 , ปริญญาโทนิติศาสตรมหาบัณฑิต จากจุฬาลงกรณ์มหาวิทยาลัย หลักสูตรนบ.รบ. รุ่น 7 , เนติบัณฑิตไทย สำนักศึกษาอบรมกฎหมายแห่งเนติบัณฑิตสภา จบหลักสูตร วตท. รุ่นที่ 7 สถาบันวิทยาการตลาดทุน สมรสกับ นางพรรณี อังสนานนท์
หลังรัฐประหารในประเทศไทย พ.ศ. 2557 เขาได้รับแต่งตั้งเป็นที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 ปลัดสำนักนายกรัฐมนตรี สมาชิกสภานิติบัญญัติแห่งชาติ และ ประธานกรรมการบริหารกิจการองค์การขนส่งมวลชนกรุงเทพในการประชุมคณะรัฐมนตรี เมื่อวันที่ 22 กันยายน พ.ศ. 2558 คณะรัฐมนตรีได้มีมติเลือกพลตำรวจเอกเอกให้โอนย้ายจากข้าราชการตำรวจมาเป็นข้าราชการพลเรือนและดำรงตำแหน่ง ปลัดสำนักนายกรัฐมนตรี คนใหม่แทน หม่อมหลวงปนัดดา ดิศกุล ซึ่งลาออกจากราชการในวันที่ 30 กันยายน พ.ศ. 2558
วันที่ 1 ตุลาคม 2558 พลตำรวจเอกเอกได้รับโปรดเกล้าฯให้ดำรงตำแหน่ง ปลัดสำนักนายกรัฐมนตรี อย่างเป็นทางการ
ธีรชัย นาควานิช
พลเอก ธีรชัย นาควานิช (ชื่อเล่น: หมู, เกิด 16 พฤศจิกายน พ.ศ. 2498) อดีตองคมนตรี ราชองครักษ์พิเศษตุลาการศาลทหารสูงสุด ประธานกรรมการ การประปาส่วนภูมิภาค กรรมการการไฟฟ้านครหลวง และสมาชิกสภานิติบัญญัติแห่งชาติ อดีตผู้บัญชาการทหารบก, อดีตเลขาธิการคณะรักษาความสงบแห่งชาติ,นายทหารพิเศษประจำ
หน่วยทหารรักษาพระองค์ กรมทหารราบที่ 31 รักษาพระองค์ ประธานสโมสรฟุตบอลอาร์มี่ ยูไนเต็ด กรรมการ ธนาคารทหารไทย
พลเอก ธีรชัย นาควานิช หรือ "บิ๊กหมู" เกิดเมื่อวันที่ 16 พฤศจิกายน พ.ศ. 2498 เป็นบุตรของพลตรี ธวัชชัย นาควานิช (ถึงแก่อนิจกรรม วันที่ 30 พฤษภาคม 2557) กับหม่อมราชวงศ์พิศวาส ดิศกุล นาควานิช มีพี่น้อง 4 คนคือ
จบการศึกษาระดับมัธยมศึกษาที่โรงเรียนสาธิตมหาวิทยาลัยศรีนครินทรวิโรฒ ปทุมวัน รุ่นที่ 15 รุ่นเดียวกับ ศาสตราจารย์พิเศษธงทอง จันทรางศุ อดีตปลัดสำนักนายกรัฐมนตรี จากนั้นเข้ารับการศึกษาที่โรงเรียนเตรียมทหาร รุ่นที่ 14 รุ่นเดียวกับ พลอากาศเอก ตรีทศ สนแจ้ง ผู้บัญชาการทหารอากาศ , นาวาอากาศเอก วีระยุทธ ดิษยะศริน อดีตพระสวามีในสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 25 รุ่นเดียวกับ พลเอก อุดมเดช สีตบุตร รัฐมนตรีช่วยว่าการกระทรวงกลาโหม , พลเอก สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ, พลเอก นิพัทธ์ ทองเล็ก อดีตปลัดกระทรวงกลาโหม, พลเอกประสูตร รัศมีแพทย์ รองผู้บัญชาการทหารสูงสุดพล.อ.ธีรชัย นาควานิช หรือ บิ๊กหมู เตรียมทหารรุ่น 14 ผู้ช่วยผู้บัญชาการทหารบก ก้าวขึ้นสู่ตำแหน่งผู้บัญชาการทหารบก คนที่ 39 น้องรัก พล.อ.ประวิตร วงษ์สุวรรณ รองนายกรัฐมนตรี และรมว.กลาโหม เป็นนายทหารจากถิ่นบูรพาพยัคฆ์ ที่ขึ้นนั่งเก้าอี้แม่ทัพบกเป็นคนที่ 5
เคยดำรงตำแหน่งแม่ทัพภาคที่ 1 มีบทบาทสำคัญในช่วงรัฐประหาร ถือว่าได้ร่วมเสี่ยงเป็นเสี่ยงตาย รวมทั้งเคยเป็นผู้บัญชาการกองกำลังรักษาความสงบ ซึ่งมีความคุ้นเคยกับ ผบ.หน่วยคุมกำลังหลักในกรุงเทพฯ นอกจากความอาวุโสแล้ว ผบ.ทบ.คนใหม่ ในช่วงหัวเลี้ยวหัวต่อที่สำคัญของบ้านเมืองที่ยังมีความขัดแย้ง จึงต้องทำงานเข้าขากับทุกฝ่าย และคำนึงถึงมิติความมั่นคงด้วย
แก๊สไบโอมีเทนอัด
แก๊สไบโอมีเทนอัด () หรือ ซีบีจี (CBG) เป็นแก๊สที่พัฒนาต่อเนื่องมาจากแก๊สชีวภาพ โดยนำมาบรรจุลงถังเพื่อสะดวกในการนำไปใช้
ซีบีจีสามารถนำไปใช้ได้สำหรับเป็นแก๊สสำหรับรถยนต์ และครัวเรือน โดยซีบีจีมีองค์ประกอบหลักคือมีเทน (CH) ซึ่งมีสมบัติเทียบเท่ากับแก๊สธรรมชาติ และนำมาปรับปรุงคุณภาพโดยการกำจัดคาร์บอนไดออกไซด์ (CO) และ ไฮโดรเจนซัลไฟด์ (HS) โดยการนำมาอัดลงถังที่ความดัน 200 บาร์เกจ
โดยเปิดตัวครั้งแรกเมื่อวันที่ 15 กุมภาพันธ์ 2556
รูปอนันต์เหลี่ยม
ตามทฤษฎีของเรขาคณิตแบบยุคลิค รูปอนันต์เหลี่ยม (Apeirogon) คือการลดรูปหลายเหลียมแบบหนึ่งที่มีจำนวนด้านเป็นอนันต์นับได้
คุณสมบัติเหมือนกับรูปหลายเหลี่ยมอื่นๆ ที่ประกอบไปด้วยลำดับการต่อกันของเส้นที่ลากเชื่อมจุด
และมุม แต่ต่างกันตรงที่ รูปหลายเหลี่ยมแบบดั้งเดิมไม่มีจุดสิ้นสุด
เพราะนำมาต่อกันเป็นวงจรปิด ส่วนรูปอนันต์เหลี่ยมไม่มีจุดสิ้นสุด เพราะคุณไม่สามารถเอาจุดอนันต์ของปลายทั้งสองด้านของรูปเหลี่ยมอนันต์มาเชื่อมต่อกันได้
รูปเหลี่ยมอนันต์ปิดสามารถเกิดขึ้นได้เมื่อมุมของอนุกรมใดอนุกรมหนึ่งมาบรรจบเข้ามากันที่จุดเดียวกัน (มุมหนึ่งจากแต่ละด้าน เริ่มจากจุดไหนก็ได้) จุดบรรจบดังกล่าวเรียกว่าจุดสะสม จุดสะสม และรูปอนันต์เหลี่ยมปิดใดๆ จะมีอย่างน้อยหนึ่งจุดสะสม
สองรูปอนันต์เหลี่ยมสามารถอยู่บนระนาบเทสเซลเลชันได้ และสัญลักษณ์ชเลฟลีของระนาบเทสเซลเลชันนี้คือ {∞, 2}
รูปอนันต์เหลี่ยมปกติ คือรูปเหลี่ยมที่มีด้านเท่ากัน และมุมเท่ากัน เหมือนกับรูปหลายเหลี่ยมปกติ โดยมีสัญลักษณ์ชเลฟลีเป็น {∞} ถ้ามุมของรูปอนันต์เหลี่ยมมีมุม 180° แล้วจะมันมีรูปลักษณะเหมือนเส้นตรง ดังรูป
จากเส้นตรงนี้อาจจะมองว่าเป็นวงกลมรัศมีอนันต์ก็ได้ โดยเปรียบว่าเป็นรูปหลายเหลี่ยมปกติที่มีด้านเป็นจำนวนมหาศาลมาต่อกันจนเป็นวงกลม
เมื่อวาดรูปเหลี่ยมอนันต์ปกติแบบหนึ่งที่มีลักษณะเป็นเกลียวของสามเหลี่ยมด้านเท่า (อังกฤษ: equilateral triangular helix)  ด้วยมุมมอง 3 มิติ
บางครั้งคนก็คิดว่ารูปเหลี่ยมอนันต์ก็เป็นตัวอย่างความปกติแบบหนึ่ง จนเมื่อ Branko Grünbaum ค้นพบเพิ่มอีกสองสิ่ง คือถ้ามุมของแต่ละจุดสลับด้านกันไป รูปเหลี่ยนอนันต์จะมีหน้าตาเป็นเส้นซิกแซก และเป็นรูปสมมาตรรูปเดียวกันต่อเนื่องกัน เท่ากับ 2*∞ อย่างไรก็ตามรูปแบบนี้จะเป็นปกติก็ต่อเมื่อด้านหนึ่งไม่ไปทับอีกด้านหนึ่ง และมองว่ามันไม่มีรูปร่าง
ถ้าแต่ละมุมถูกแยกออกจากแนวระนาบของมุมก่อนหน้านี้ รูปเหลี่ยมอนันต์จะประกอบออกมาเป็นรูปเกลียวสามเหลี่ยม รูปหลายเหลี่ยมที่ไม่ได้อยู่บนระนาบเดียวกันแบบนี้ เรียกว่าความ"เบ้" รูปวาดด้านขวาเป็นรูปในมุมสามมิติของรูปเหลี่ยมอนันต์เบ้ปกติอย่างหนึ่ง
รูปหลายเหลี่ยมนี้สร้างขึ้นจากอนุกรมของเซตย่อยของด้านที่ต่อมีการต่อซ้อนอย่างเป็นรูปแบบแอนติปริซึมของรูปสามเหลี่ยมด้านเท่าอย่างไม่สิ้นสุดอย่าง่ แม้จะไม่เหมือนแอนติปริซึมซะทีเดียวก็ตาม มุมที่ถูกบิดไม่ได้จำกัดว่าจะต้องเป็นจำนวนเต็มหารของ 180° รูปหลายเหลี่ยมรูปนี้มีแกนเบ้ ลำดับอนุกรมของด้านของเกลียวของบอร์ดิจค์ค็อกซีเตอร์ สามารถแสดงเป็นรูปเหลี่ยมอนันต์เบ้ปกติได้
ตามเรขาคณิตเชิงไฮเพอร์โบลา "รูปเหลี่ยมอนันต์ "ไม่สามารถลดรูปได้และมีรูปร่างเป็นแผ่น เช่น {∞, 3} ที่มีจุดยอดตามวงล้อโฮโร
ดิ เอ็มดิสทริค
ดิ เอ็มดิสทริค () เป็นโครงการพัฒนาย่านการค้าบนถนนสุขุมวิทตอนกลาง ระหว่างซอยสุขุมวิท 31 ถึงซอยสุขุมวิท 39 ในพื้นที่แขวงคลองตันเหนือ เขตวัฒนา และระหว่างซอยสุขุมวิท 22 ถึงซอยสุขุมวิท 26 ในพื้นที่แขวงคลองตัน เขตคลองเตย กรุงเทพมหานคร โอบล้อมรอบอุทยานเบญจสิริ บริหารโครงการโดย บริษัท ซิตี้มอลล์ กรุ๊ป จำกัด ในกลุ่มเดอะมอลล์
โครงการดิ เอ็มดิสทริค ประกอบด้วยศูนย์การค้า อาคารสำนักงาน ที่อยู่อาศัย และแหล่งท่องเที่ยว มีศูนย์การค้าหลักจำนวนสามโครงการ คือเอ็มโพเรียม เอ็มควอเทียร์ และเอ็มสเฟียร์ และยังมีพันธมิตรอสังหาริมทรัพย์ รวมถึงภาคเอกชนเข้าร่วมโครงการ กลุ่มเดอะมอลล์มุ่งหมายให้เอ็ม ดิสทริค เป็นศูนย์กลางทางการค้าที่สำคัญแห่งหนึ่งในกรุงเทพมหานคร อันมีร้านค้าแฟชั่น ลีลาชีวิตหรูหรา ศิลปะ และเทคโนโลยี จากยี่ห้อสินค้าที่มีชื่อเสียงกว่า 1,000 ยี่ห้อ ยี่ห้อส่วนหนึ่งเลือกพื้นที่นี้เป็นที่ตั้งของสาขาเรือธง ที่มีขนาดพื้นที่ตั้งแต่ 300-2,000 ตารางเมตร อีกทั้งยังเป็นศูนย์รวมร้านอาหารและร้านเพื่อการสังสรรค์ที่มีขนาดใหญ่แห่งหนึ่งในกรุงเทพ โดยภายในโครงการประกอบด้วยสิ่งก่อสร้างต่าง ๆ ดังนี้ (ตัวหนา คือสมาชิกอย่างเป็นทางการ) มีพื้นที่ภายในโครงการ 50 ไร่ (650,000 ตารางเมตร)
วัดหนองผักหนอก
วัดหนองผักหนอก เป็นวัดราษฎร์ ตั้งอยู่เลขที่ 234 บ้านหนองผักหนอก หมู่ที่ 7 ตำบลหนองย่างเสือ อำเภอมวกเหล็ก จังหวัดสระบุรี สังกัดคณะสงฆ์มหานิกาย
ที่ดินที่ตั้งวัดมีเนื้อที่ 35 ไร่ เป็นที่ ส.ป.ก.
วัดหนองผักหนอก สร้างขึ้นเมื่อวันที่ 13 มีนาคม พ.ศ. 2528 โดยมี นายถนอม โตแป้น ได้บริจาคที่ดินจำนวน 30 ไร่ 85 ตารางวา ให้เป็นที่สร้างวัด และมี นายเล็ก เตียงทอง เป็นผู้ดำเนินการขออนุญาตสร้างวัดต่อทางราชการ และกระทรวงศึกษาธิการได้ประกาศอนุญาตให้ยกฐานะขึ้นเป็นวัดที่มีพระสงฆ์ถูกต้องตามกรมศาสนา เป็นประเภทวัดราษฎร์ สังกัดคณะสงฆ์ฝ่ายมหานิกาย เมื่อวันที่ 17 มกราคม พ.ศ. 2528 ยังไม่มีอุโบสถ.นอกจากนี้ยังมี ฌาปนสถาน 1 หลัง หอระฆัง 1 หลัง โรงครัว 1 หลัง
บุษบาภาษาศิลป์
บุษบาภาษาศิลป์ () เป็นมังงะเขียนโดย โซ ฮะมะยุมิบะ ตีพิมพ์ลงในนิตยสารแนวเซเน็งชื่อ มังงะไทม์คิระระฟอร์เวิร์ด ของสำนักพิมพ์โฮบุนชะ ตั้งแต่มิถุนายน พ.ศ. 2554 โดยมีฉบับรวมเล่มแล้วทั้งหมด 8 เล่ม และอนิเมะผลิตโดยแมดเฮาส์ ออกอากาศที่ญี่ปุ่นระหว่างเดือนกรกฎาคมถึงเดือนกันยายน พ.ศ. 2557
เซคิยะ นารุ สาวน้อยธรรมดาอายุ 14 ปี ผู้ชื่นชอบเรื่องเทพนิยาย เธอบังเอิญได้พบกับภูติตอนกลางคืน แล้วก็ได้ชักชวนนารุให้เข้าสู่โลกของการเต้นโยซาโค่ยเริ่มตีพิมพ์ลงในนิตยสารแนวเซเน็ง มังงะไทม์คิระระฟอร์เวิร์ด ของสำนักพิมพ์โฮบุนชะ ตั้งแต่มิถุนายน พ.ศ. 2554 ฉบับรวมเล่มเล่มที่ 1 วางจำหน่ายเมื่อวันที่ 12 ธันวาคม พ.ศ. 2554 เล่มที่ 2 วางจำหน่ายเมื่อวันที่ 12 กรกฎาคม พ.ศ. 2555 เล่มที่ 3 วางจำหน่ายเมื่อวันที่ 12 เมษายน พ.ศ. 2556 เล่มที่ 4 วางจำหน่ายเมื่อวันที่ 10 มกราคม พ.ศ. 2557 เล่มที่ 5 วางจำหน่ายเมื่อวันที่ 11 กรกฎาคม พ.ศ. 2557 และเล่นที่ 6 วางจำหน่ายเมื่อวันที่ 12 กันยายน พ.ศ. 2557
สำหรับประเทศไทยนั้น สำนักพิมพ์รักพิมพ์ เป็นผู้แปลและจัดจำหน่าย โดยฉบับรวมเล่มเล่มที่ 1 วางจำหน่ายเมื่อวันที่ 13 กันยายน พ.ศ. 2556
เล่มที่ 2 วางจำหน่ายเมื่อวันที่ 11 ตุลาคม พ.ศ. 2556 และเล่มที่ 3 วางจำหน่ายเมื่อวันที่ 11 ธันวาคม พ.ศ. 2556
อนิเมะผลิตโดย แมดเฮาส์ เริ่มออกอากาศที่ญี่ปุ่นเมื่อวันที่ 7 กรกฎาคม พ.ศ. 2557 โดยเพลงเปิดคือเพลง "ฮะนะ วะ โอะโดะเระยะ อิโนะฮะ นิ โฮะ" () ขับร้องโดย Team Hanayamata (เรอินะ อุเอะดะ, คะยะ โอะคุโนะ, มินะมิ ทะนะกะ, ยุกะ โอทสึโบะ, และ มะนะมิ นุมะคุระ), ส่วนเพลงปิดคือเพลง "ฮะนะยุกิ" () ขับร้องโดย smileY inc.
"ฮานายามาตะ โยซาโค่ย ไลฟ์!" () เป็นเกมแนวดนตรีและผจญภัย พัฒนาโดย บันไดนัมโคเกมส์ โดยจะวางจำหน่ายลงเครื่อง เพลย์สเตชันวิต้า วันที่ 13 พฤศจิกายน พ.ศ. 2557 ในรูปแบบปกติและรูปแบบจำนวนจำกัด โดยมีของแถมเป็นบลู-เรย์พิเศษและดรามาซีดี